## L’IVASPE inicia els seus cursos per a voluntaris de Protecció Civil

*** Alzira acull la instrucció sobre extinció i seguretat d’incendis forestals dirigida a associacions i agrupacions de Protecció Civil
* L’alumnat rep formació sobre comportaments del foc, mitjans aeris o primers auxilis**

L’Institut Valencià de Seguretat Pública i Emergències (IVASPE) inaugura a Alzira dos cursos dirigits a agrupacions de Protecció Civil: el Curs Bàsic d’Extinció d’Incendis Forestals i el Curs de Seguretat en Incendis Forestals.

Els dos estan dissenyats per a capacitar els participants en la labor de prevenció i resposta davant d’incendis forestals. El primer té una duració de 30 hores i el segon, de 13. Els dos combinen formació teòrica i pràctica.

En la part teòrica, els 54 alumnes, inscrits en els dos cursos, rebran formació sobre comportaments del foc, mitjans aeris o primers auxilis. S’acompanyarà de pràctiques d’atrapament, seguretat, helisuperfícies, ferramentes i autobomba.

Els alumnes seran voluntaris de les agrupacions de Nàquera (7), Alzira (12), Carcaixent (1), VACIF Alzira (8), Associació de Carlet (7), Mariola Verda de Bocairent (2), agrupació de Torrent (2), agrupació de Moncada (5), agrupació de Paterna (5) i agrupació de Picassent (5). Quant al professorat, el formen un total de 12 docents.

L’activitat formativa de l’IVASPE per a agrupacions de Protecció Civil de l’any 2025 va arrancar el dissabte 22 de març a Almenara amb el Curs Bàsic per a Voluntaris de Protecció Civil.

Este curs té una duració de 40 hores, impartides en dissabtes i diumenges, en què l’alumnat està rebent coneixements teòrics i pràctics sobre gestió i plans d’emergències, primers auxilis, foc, busca de persones, psicologia i ordenació del trànsit i comunicacions.

La part pràctica s’està oferint en els mòduls de Primers Auxilis, Foc i Busca de Persones. Les tècniques d’atenció d’emergència, essencials per a salvar vides abans de l’arribada dels servicis mèdics, seran abordades en les pràctiques de Primers Auxilis.

En l’àmbit del foc, el curs inclou una pràctica per a treballar en incendis de manera segura i resolutiva. Finalment, es realitza un simulacre sobre la busca de persones posant l’accent en les tècniques de localització en zones de difícil accés.

En esta edició, hi ha un total de 30 participants pertanyents a sis agrupacions de Protecció Civil: Castelló (10), Nules (5), Vila-real (5), Almenara (3) i Segorbe (7). Per la seua banda, l’equip docent està compost per 13 professors.

Fecha: 29/03/2025